**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 316/2017**

**ΑΔΑ:** 60ΔΘΩΨΑ-Υ6Φ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 29ο/2017 Της 12Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού συνοπτικού διαγωνισμού για την εργασία: Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια ’’**

Στην Άρτα, σήμερα, ημέρα Δευτέρα 12-06-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **20728/08-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**  **1. Ζέρβας Κων/νος**  **(Πρόεδρος)**  **2. Πανέτας Γεώργιος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ** | **ΑΠΟΝΤΕΣ**  **1.Τσιρογιάννης Χρήστος**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία**  **4.Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Λόγω απουσίας Προέδρου και Αντιπροέδρου καθήκοντα Προέδρου εκτελεί ο Πλειοψηφών Σύμβουλος κ. Ζέρβας Κων-νος

Η επιτροπή έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Το 6ο έκτακτο θέμα που αφορά διάθεση πιστώσεων η Επιτροπή αποφάσισε να συζητηθεί μετά τα τακτικά θέματα.

Ο κ. Πρόεδρος εισηγούμενος το 5ο έκτακτο θέμα: **Έγκριση ή μη πρακτικού συνοπτικού διαγωνισμού για την εργασία: Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια** έθεσε υπόψη της επιτροπής το από 1-06-2017 πρακτικό της επιτροπής διαγωνισμού το οποίο έχει ως εξής:

Στην Άρτα και στην αίθουσα συνεδριάσεων Δημοτικού Συμβουλίου την **01-06-2017** ημέρα **Πέμπτη** και ώρα **12:30π.μ.** συνήλθε σε συνεδρίαση η οριζόμενη από τις αριθ. **389/2016** απόφαση Οικονομικής Επιτροπής για τον ορισμό Επιτροπής Διενέργειας Διαγωνισμών και Αξιολόγησης Αποτελεσμάτων Υπηρεσιών της Δ/νσης Καθ/τας, Ανακύκλωσης και Πρασίνου και της Δ/νσης Τοπ.Οικ.Αν/ξης, Γεωργίας, Κτην/φίας και Αλιείας έτους 2017 αποτελούμενη από τους :

1) Αγγελική Αποστόλη, Πρόεδρο

2) Νικόλαο Νικολάου, Μέλος

3) Γεώργιο Ντεκουμέ, Μέλος

για να προβεί στην αποσφράγιση των οικονομικών προσφορών των υποψηφίων οι οποίοι σύμφωνα με την αρ.272/2017 απόφαση της Οικονομικής Επιτροπής Δήμου Αρταίων κρίθηκαν ικανοί να συμμετέχουν στο δεύτερο στάδιο του συνοπτικού διαγωνισμού για την «Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια» συνολικής προϋπολογισθείσας αξίας 30.280,80 € με τον ΦΠΑ σύμφωνα με την αρ. 15116/03-05-2017 διακήρυξη .

Αποσφραγίστηκαν οι οικονομικές προσφορές των υποψηφίων και όπως φαίνονται και στον επισυναπτόμενο πίνακα δικαιολογητικών ήταν:

**1.Νάκας Σπυρίδωνας (VETERY SERVICE HELLAS - AΠΟΛΥΜΑΝΣΕΙΣ)** για τις εργασίες :**α. «Καταπολέμηση τρωκτικών σε κτίρια και κοινόχρηστους χώρους» 2.042,28 με ΦΠΑ και β. «Καταπολέμηση επιβλαβών εντόμων σε σχολικά κτίρια» 4.158,96 με ΦΠΑ.**

**2.Δ.Λιάκος –Α.Τσίτσικας Ο.Ε.** για τις εργασίες **«Καταπολέμηση κουνουπιών» 9.920,00 με ΦΠΑ «Καταπολέμηση τρωκτικών σε κτίρια και κοινόχρηστους χώρους» 1.488,00 με ΦΠΑ και «Καταπολέμηση επιβλαβών εντόμων σε σχολικά κτίρια» 3.732,40 με ΦΠΑ..**

**3.Σ.Παπανικολάου και ΣΙΑ Ο.Ε.** για τις εργασίες **«Καταπολέμηση κουνουπιών» 15.475,20 με ΦΠΑ» «Καταπολέμηση τρωκτικών σε κτίρια και κοινόχρηστους χώρους» 2.405,60 με ΦΠΑ και «Καταπολέμηση επιβλαβών εντόμων σε σχολικά κτίρια» 5.877,60 με ΦΠΑ..**

Επομένως η πλέον συμφέρουσα οικονομική προσφορά με την χαμηλότερη τιμή ανήκει στην εταιρεία **Δ.Λιάκος –Α.Τσίτσικας Ο.Ε.** για τις εργασίες **«Καταπολέμηση κουνουπιών» 9.920,00 με ΦΠΑ «Καταπολέμηση τρωκτικών σε κτίρια και κοινόχρηστους χώρους» 1.488,00 με ΦΠΑ και «Καταπολέμηση επιβλαβών εντόμων σε σχολικά κτίρια» 3.732,40 με ΦΠΑ. Σύνολο και για τις τρεις εργασίες 15.140,40 €**  η οποία και ειδοποιήθηκε με την αρ.19809/01-06-2017 πρόσκληση να υποβάλει εντός προθεσμίας δέκα (10) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 15 της παρούσας και να δώσει γραπτές εξηγήσεις για την ασυνήθιστα χαμηλή οικονομική προσφορά του.

Στη συνέχεια ο υποψήφιος ανάδοχος παρέδωσε εμπρόθεσμα στην επιτροπή τα ανωτέρω δικαιολογητικά εντός σφραγισμένου φακέλου με αρ.πρωτ.20959 /12-06-2017 και ύστερα από αναλυτικό έλεγχό τους η επιτροπή:

**ΓΝΩΜΟΔΟΤΕΙ**

Σύμφωνα με το άρθρο **105 του Ν.4412/2016** για την λήψη απόφασης κατακύρωσης της σύμβασης με βάση την χαμηλότερη τιμή προσφοράς στον **οριστικό ανάδοχο** **Δ.Λιάκο –Α.Τσίτσικα Ο.Ε.** για τις εργασίες : **«Καταπολέμηση κουνουπιών» 9.920,00 με ΦΠΑ «Καταπολέμηση τρωκτικών σε κτίρια και κοινόχρηστους χώρους» 1.488,00 με ΦΠΑ και «Καταπολέμηση επιβλαβών εντόμων σε σχολικά κτίρια» 3.732,40 με ΦΠΑ. Σύνολο και για τις τρεις εργασίες 15.140,40 €**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 1-06-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 1-06-2017 πρακτικό της επιτροπής διαγωνισμού και κατακυρώνει την σύμβαση με βάση την χαμηλότερη τιμή προσφοράς στον **οριστικό ανάδοχο** **Δ.Λιάκο –Α.Τσίτσικα Ο.Ε.** για τις εργασίες : **«Καταπολέμηση κουνουπιών» 9.920,00 με ΦΠΑ «Καταπολέμηση τρωκτικών σε κτίρια και κοινόχρηστους χώρους» 1.488,00 με ΦΠΑ και «Καταπολέμηση επιβλαβών εντόμων σε σχολικά κτίρια» 3.732,40 με ΦΠΑ. Σύνολο και για τις τρεις εργασίες 15.140,40 €**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 316 /2017**

**Ο ΠΛΕΙΟΨΗΦΩΝ ΣΥΜΒΟΥΛΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΖΕΡΒΑΣ ΚΩΝΣΤΑΝΤΙΝΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*