**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 317/2017**

**ΑΔΑ:** 630ΠΩΨΑ-Α7Η



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 29ο/2017 Της 12Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση τεχνικών προδιαγραφών και σύνταξη όρων διακήρυξης συνοπτικού διαγωνισμού για την εργασία: Συντήρηση-Υποστήριξη –Αναβάθμιση Υφιστάμενων Εφαρμογών Λογισμικού και υπηρεσία παρακολούθησης των οχημάτων με εγκατεστημένο GPS μέσω διαδικτυακής εφαρμογής ’’**

Στην Άρτα, σήμερα, ημέρα Δευτέρα 12-06-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **20728/08-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**  **1. Ζέρβας Κων/νος**  **(Πρόεδρος)**  **2. Πανέτας Γεώργιος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ** | **ΑΠΟΝΤΕΣ**  **1.Τσιρογιάννης Χρήστος**  **2.Παπαϊωάννου Κων/νος**  **3.Βασιλάκη-Μητρογιώργου**  **Βικτωρία**  **4.Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Λόγω απουσίας Προέδρου και Αντιπροέδρου καθήκοντα Προέδρου εκτελεί ο Πλειοψηφών Σύμβουλος κ. Ζέρβας Κων-νος

Η επιτροπή έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Το 6ο έκτακτο θέμα που αφορά διάθεση πιστώσεων η Επιτροπή αποφάσισε να συζητηθεί μετά τα τακτικά θέματα.

Ο κ. Πρόεδρος εισηγούμενος το 1ο τακτικό θέμα: **Έγκριση τεχνικών προδιαγραφών και σύνταξη όρων διακήρυξης συνοπτικού διαγωνισμού για την εργασία: Συντήρηση-Υποστήριξη –Αναβάθμιση Υφιστάμενων Εφαρμογών Λογισμικού και υπηρεσία παρακολούθησης των οχημάτων με εγκατεστημένο GPS μέσω διαδικτυακής εφαρμογής είπε:** Προκειμένου να προβούμε σε συνοπτικό διαγωνισμό με σφραγισμένες προσφορές, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή) για το σύνολο των εργασιών, συνολικής προϋπολογισθείσης αξίας **45.000,00 €** συμπεριλαμβανομένου του ΦΠΑ,θα πρέπει η Οικονομική Επιτροπή να συντάξει τους όρους διακήρυξης.

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το ν. 3852/2010, του ΠΔ 28/1980 «Περί εκτελέσεως έργων και προμηθειών των ΟΤΑ»

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει τις τεχνικές προδιαγραφέςγια την εργασία: **Συντήρηση-Υποστήριξη –Αναβάθμιση Υφιστάμενων Εφαρμογών Λογισμικού και υπηρεσία παρακολούθησης των οχημάτων με εγκατεστημένο GPS μέσω διαδικτυακής εφαρμογής**

**Β**. Προκηρύσσει συνοπτικό μειοδοτικό διαγωνισμό με σφραγισμένες προσφορές για την **συντήρηση – υποστήριξη – αναβάθμιση υφιστάμενων εφαρμογών λογισμικού και υπηρεσιών παρακολούθησης των οχημάτων με εγκατεστημένο GPS μέσω διαδικτυακής εφαρμογής**, με κριτήριο κατακύρωσης την πλέον συμφέρουσα από τεχνοοικονομική άποψη προσφορά για το σύνολο των εργασιών, συνολικής προϋπολογισθείσης αξίας **45.000,00 €** συμπεριλαμβανομένου του ΦΠΑ.

**Γ**. Συντάσσει τους όρους του διαγωνισμού ως κάτωθι:

**Άρθρο 1: Αναθέτουσα Αρχή - Στοιχεία επικοινωνίας**

|  |  |
| --- | --- |
| Επωνυμία | ΔΗΜΟΣ ΑΡΤΑΙΩΝ |
| Ταχυδρομική διεύθυνση | ΠΕΡΙΦ. ΟΔΟΣ & ΑΥΞΕΝΤΙΟΥ |
| Πόλη | ΑΡΤΑ |
| Ταχυδρομικός Κωδικός | 47132 |
| Κωδικός ΝUTS | EL541 |
| Αρμόδιος για πληροφορίες | Τμήμα Προϋπολογισμού,  Λογιστηρίου & Προμηθειών  Πετσιμέρης Άγγελος  Τηλ.: 2681362243  Fax: 2681362269  e-mail: petsimeris@arta.gr |
| Γενική Διεύθυνση στο διαδίκτυο (URL) | www.arta.gr |

Ο διαγωνισμός θα διενεργηθεί στα γραφεία του Δήμου ………….., οδός …………….., τη ……………, ώρα ……….., ενώπιον της αρμόδιας Επιτροπής Διαγωνισμού.

Εφόσον οι ανωτέρω υπηρεσίες μεταστεγασθούν κατά τη διάρκεια της διαδικασίας εκτέλεσης της υπηρεσίας, υποχρεούνται να δηλώσουν άμεσα τα νέα τους στοιχεία στους ενδιαφερόμενους/προσφέροντες ή στον ανάδοχο.

**Άρθρο 2: Παραλαβή εγγράφων σύμβασης και τευχών**

1. Τα έγγραφα της σύμβασης κατά την έννοια της περιπτ. 14 της παρ. 1 του άρθρου 2 του ν. 4412/2016 για τον παρόντα διαγωνισμό είναι κατ’ ελάχιστον τα ακόλουθα:

α) η παρούσα διακήρυξη,

β) το τυποποιημένο έντυπο υπεύθυνης δήλωσης (ΤΕΥΔ) για διαδικασίες σύναψης δημόσιας σύμβασης κάτω των ορίων των οδηγιών, το οποίο εγκρίθηκε με την υπ' αριθ. 158/2016 Απόφαση της Ενιαίας Ανεξάρτητης Αρχής Δημοσίων Συμβάσεων (ΦΕΚ Β 3698/16.11.2016).

γ) οι από 25-04-2017 τεχνικές προδιαγραφές και 29-05-2017 κριτήρια αξιολόγησης του τμήματος τεχνολογιών πληροφορικής και επικοινωνιών.

δ) τυχόν συμπληρωματικές πληροφορίες και διευκρινίσεις που θα παρασχεθούν από την αναθέτουσα αρχή επί όλων των ανωτέρω

2. Οι ενδιαφερόμενοι μπορούν ακόμα, να λάβουν γνώση των εγγράφων της σύμβασης στο γραφείο προμηθειών κατά τις εργάσιμες ημέρες και ώρες. Μπορούν επίσης να λάβουν γνώση από την ιστοσελίδα του Δήμου ([www.arta.gr](http://www.arta.gr)), στην επιλογή «Προκηρύξεις».

**Άρθρο 3: Αντικείμενο του διαγωνισμού – υποχρεώσεις του αναδόχου**

1. Ο διαγωνισμός αφορά την υπηρεσία ετήσιας συντήρησης – υποστήριξης – αναβάθμισης υφιστάμενων εφαρμογών λογισμικού και υπηρεσιών παρακολούθησης των οχημάτων με εγκατεστημένο GPS μέσω διαδικτυακής εφαρμογής, όπως περιγράφεται στις συνημμένες στο Παράρτημα Α’ τεχνικές προδιαγραφές. Η συντήρηση θα αφορά τεχνικές εργασίες προληπτικής και επανορθωτικής συντήρησης για τις ακόλουθες εφαρμογές:

**ΚΕΦ. Α**

|  |  |
| --- | --- |
| **ΕΦΑΡΜΟΓΕΣ** | **ΑΔΕΙΕΣ ΧΡΗΣΗΣ** |
| ΔΗΜΟΤΟΛΟΓΙΟ | 7 |
| ΜΗΤΡΩΟ ΑΡΕΝΩΝ | 1 |
| ΠΡΩΤΟΚΟΛΛΟ .ΝΕΤ | 16 |
| ΟΙΚΟΝΟΜΙΚΗ ΥΠΗΡΕΣΙΑ-ΤΑΜΕΙΑΚΗ ΥΠΗΡΕΣΙΑ | 4 |
| ΟΙΚΟΝΟΜΙΚΗ ΥΠΗΡΕΣΙΑ-ΛΟΓΙΣΤΗΡΙΟ | 6 |
| ΟΙΚΟΝΟΜΙΚΗ ΥΠΗΡΕΣΙΑ-ΕΣΟΔΑ-ΕΙΣΠΡΑΚΤΟΡΑΣ | 5 |
| ΕΚΛΟΓΙΚΑ 5000+ | 1 |
| ΔΙΠΛΟΓΡΑΦΙΚΟ ΟΤΑ | 2 |
| ΜΟΣΘΟΔΟΣΙΑ ΒΑΣΙΚΟ ΠΑΚΕΤΟ/ΑΝΑΔΡΟΜΙΚΑ | 2 |
| ΛΗΞΙΑΡΧΕΙΟ .ΝΕΤ | 6 |
| ΤΕΛΟΣ ΑΚΙΝΗΤΗΣ ΠΕΡΙΟΥΣΙΑΣ | 2 |
| ΤΕΛΟΣ ΠΑΡΕΠΙΔΗΜΟΝΤΩΝ (2%) | 1 |
| ΑΔΕΙΕΣ ΚΑΤΑΣΤΗΜΑΤΩΝ | 1 |
| ΤΕΛΟΣ ΝΕΚΡΟΤΑΦΕΙΟΥ | 1 |
| ΓΡΑΦΕΙΟ ΚΙΝΗΣΗΣ | 3 |
| ΚΛΗΣΕΙΣ ΑΥΤΟΚΙΝΗΤΩΝ | 1 |
| ΣΤΑΤΙΣΤΙΚΑ ΟΙΚΟΝΟΜΙΚΗΣ ΥΠΗΡΕΣΙΑΣ | 1 |
| ΜΙΣΘΟΔΟΣΙΑ ΑΠΔ | 1 |
| ΜΙΣΘΟΔΟΣΙΑ ΕΑΠ | 1 |
| ΓΡΑΦΕΙΟ ΠΡΟΣΩΠΙΚΟΥ | 3 |
| ΓΡΑΦΕΙΟ ΕΞΥΠΗΡΕΤΗΣΗΣ ΤΟΥ ΠΟΛΙΤΗ | 1 |
| MIS ΔΗΜΑΡΧΟΥ | 1 |
| WEB SERVICES ΟΙΚΟΝΟΜΙΚΗΣ-ΜΙΣΘΟΔΟΣΙΑΣ | 1 |
| ΔΙΑΧΕΙΡΙΣΗ CITRIX SERVER ΓΙΑ ΑΠΟΜΑΚΡΥΣΜΕΝΗ ΠΡΟΣΒΑΣΗ ΔΗΜΟΤΙΚΩΝ ΕΝΟΤΗΤΩΝ | 1 |
| ΔΙΑΧΕΙΡΙΣΗ ΑΠΟΘΗΚΗΣ | 1 |

**ΚΕΦ. Β**

|  |  |
| --- | --- |
| **ΕΦΑΡΜΟΓΕΣ** | **ΑΔΕΙΕΣ ΧΡΗΣΗΣ** |
| ΕΦΑΡΜΟΓΗ ΠΑΡΑΚΟΛΟΥΘΗΣΗΣ ΤΩΝ ΟΧΗΜΑΤΩΝ ΤΟΥ ΔΗΜΟΥ ΟΠΟΥ ΕΙΝΑΙ ΕΓΚΑΤΕΣΤΗΜΕΝΟ ΣΥΣΤΗΜΑ GPS | 1 |

2. Δε γίνονται δεκτές προσφορές για μέρος του αντικειμένου της σύμβασης. Γίνονται δεκτές προσφορές για τα επί μέρους κεφάλαια Α ή Β αλλά για το σύνολο των υπηρεσιών του κάθε κεφαλαίου.

3. Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν στον διαγωνισμό, το φυσικό και οικονομικό αντικείμενο της σύμβασης δεν πρέπει να μεταβάλλεται ουσιωδώς κατά τη διάρκεια εκτέλεσής της, κατά τα οριζόμενα στην παρ. 4 του άρθρο 132 του Ν.4412/2016. Δυνατότητα μεταβολής υφίσταται, μόνο υπό τις προϋποθέσεις του άρθρου 132 του Ν.4412/2016.

4. Ο ανάδοχος θα αναλάβει την εξιδανικευμένη τεχνική παροχή υπηρεσιών συντήρησης και υποστήριξης του λογισμικού του Δήμου Αρταίων όπως αυτά αναφέρονται στη παρούσα διακήρυξη.

Ως συντήρηση εφαρμογών λογισμικού νοείται:

* 1. Η εγκατάσταση νέων εκδόσεων εφαρμογών
  2. Η επίλυση προβλημάτων (bugs) του λογισμικού και εργασίες προληπτικής συντήρησης στις εγκαταστάσεις του Δήμου
  3. Η παροχή συμβουλών, επίλυση προβλημάτων δια τηλεφώνου και onsite επισκέψεις τις εργάσιμες ημέρες αλλά και οποιαδήποτε στιγμή κριθεί αυτό απαραίτητο από τις Υπηρεσίες του Δήμου.
  4. Η απομακρυσμένη υποστήριξη μέσω της τηλεπικοινωνιακής υποδομής που διαθέτει ο Δήμος για αποκατάσταση βλαβών
  5. Η οnsite υποστήριξη στο Δήμο με μέγιστο χρόνο ανταπόκρισης 30 λεπτών.
  6. Εκπαίδευση Προσωπικού στις εφαρμογές για την εκμηδένιση των χειριστικών λαθών και την αξιοποίηση του συνόλου των δυνατοτήτων που παρέχουν οι εφαρμογές (κυρίως στο κομμάτι του ελέγχου και της παρακολούθησης).
  7. Συντήρηση των εφαρμογών & έλεγχος της ορθότητας των δεδομένων.
  8. Υποστήριξη για εξαγωγή δεδομένων και αποτελεσμάτων.
  9. Απλή τροποποίηση ή διόρθωση καταστάσεων.
  10. Αντιμετώπιση εκτάκτων προβλημάτων και έλεγχος για την ορθή λειτουργία.

**Βάση της παρούσας μελέτης ο Ανάδοχος για το 2017 θα εκτελέσει τις παρακάτω εργασίες**

**Για το ΚΕΦ.Α:**

* + 1. Απομακρυσμένη ή onsiteτεχνική υποστήριξη για την αποστολή των εκλογικών καταλόγων στη βάση του Υπουργείου, παραμετροποίηση της βάσης εφαρμογής και έλεγχος για την ορθότητα των καταλόγων.
    2. Έλεγχος στη βάση του προγράμματος των μερίδων των δημοτών, διορθώσεις-παραμετροποιήσεις πιστοποιητικών στην έδρα των Δημοτικών Ενοτήτων και στην Έδρα του Δήμου Αρταίων. Φόρμες υπογραφών
    3. Πρωτόκολλο: εκπαίδευση, έλεγχος διαχείρισης εγγράφων και εκμάθηση για την έκδοση ηλεκτρονικού βιβλίου πρωτοκόλλου, την ηλεκτρονική αρχειοθέτηση των εγγράφων και την διανομή τους μέσω ηλεκτρονικού ταχυδρομείου.
    4. Έλεγχος εφαρμογής για το Ληξιαρχείο, επίλυση προβλημάτων και εκπαίδευση όπου απαιτείται.
    5. Άνοιγμα οικονομικού έτους για το Οικονομικό-Λογιστήριο –μεταφορά κωδικών του έτους 2016 με περσινά προϋπολογισθέντα και ενταλματοποιηθέντα στο νέο έτος- μεταφορά ανεξόφλητων τιμολογίων, επαναβεβαίωση χρηματικών καταλόγων, έλεγχος μεταφοράς υπολοίπων εσόδων στο ταμείο και άνοιγμα νέου έτους στην εφαρμογή διπλογραφικού.
    6. Εγκατάσταση των υφιστάμενων εφαρμογών όπου απαιτεί η εύρυθμη λειτουργία του Δήμου.
    7. Έλεγχος-παραμετροποίηση Βάσης Οικονομικής εφαρμογής για την έκδοση στατιστικών υποδειγμάτων μηνιαία και τριμηνιαία, έλεγχος στατιστικών.
    8. Έλεγχος καταλόγων ύδρευσης για την είσπραξη παλαιών οφειλόμενων ποσών.
    9. Εκπαίδευση στους εισπράκτορες των Δημοτικών Ενοτήτων με στόχο την αξιοποίηση κάθε προσφερόμενου μέσου της εφαρμογής για τον έλεγχο των οφειλών και την είσπραξή τους.
    10. Μισθοδοσία: επίλυση προβλημάτων, εγκαταστάσεις νέων βαθμολογικών κλιμακίων, έλεγχος μισθοδοσίας ανά μήνα για τη σωστή έκδοση μισθοδοτικών καταστάσεων, σύμφωνα με την ισχύουσα κάθε φορά νομοθεσία. Παραμετροποίηση βάσεων και χρήση ειδικού προγράμματος για την παροχή τεχνολογικής βοήθειας. Εκπαίδευση προσωπικού σύμφωνα με τις ισχύουσες αναθεωρήσεις.
    11. Τεχνική υποστήριξη με χρήση ειδικού προγράμματος παροχής βοήθειας για την επίλυση χειριστικών προβλημάτων
    12. Εκπαίδευση στην ΑΠΔ.
    13. Γραφείο Κίνησης- Εκπαίδευση για μηδενισμό χειριστικών λαθών, Παραμετροποίηση Εντύπων.
    14. Ειδικές διορθώσεις στοιχείων ενταλμάτων.
    15. Παραμετροποίηση εντύπων στατιστικών.
    16. Επιδιορθώσεις βάσεων εφαρμογών λόγω λάθος χειρισμού.
    17. Έλεγχος WebServices για τη σωστή αποστολή δεδομένων και μηνιαίος έλεγχος για την αποστολή Οικονομικών στοιχείων, μέσω του κόμβου διαλειτουργικότητας. Μηνιαία εκτύπωση αναφοράς με χρήση εξειδικευμένης εφαρμογής της πορείας αποστολής οικονομικών στοιχείων.
    18. Εκπαίδευση στο ΤΑΠ και βοήθεια στη δημιουργία καταλόγων και την ηλεκτρονική αποστολή τους και παραλαβή τους στη ΔΕΗ.
    19. Υποστήριξη των υπαλλήλων σε διαχειριστικά θέματα των εφαρμογών.
    20. Συνεχής εκπαίδευση προσωπικού σε όλες τι Δημοτικές ενότητες τόσο απομακρυσμένα, όσο και on-site με τη χρήση τεχνολογικών εφαρμογών
    21. Άμεση ενημέρωση για τις νέες αλλαγές στη νομοθεσία των Δήμων- Παραμετροποίηση των εφαρμογών.
    22. Ανάληψη υποχρέωσης τήρησης BACK-UP όλων των βάσεων δεδομένων, των εφαρμογών και λοιπών απαραίτητων στοιχείων.
    23. Έλεγχος πορείας εσόδων και δαπανών με εκτύπωση αναφορών σε εβδομαδιαία και μηνιαία βάση. Οικονομική ανάλυση των αποτελεσμάτων με παραγωγή reports.
    24. Restoreσκληρών δίσκων και αποκατάσταση αρχείων, ρύθμιση switch (qualityofservice) για την καλύτερη απόδοση του δικτύου.
    25. Υποχρέωση τακτική επίσκεψης στο Δήμο και τις Δημοτικές Ενότητες δύο φορές την εβδομάδα για τον έλεγχο της ορθής λειτουργίας των εφαρμογών, της καλής χρήσης τους από τους υπαλλήλους και της επίλυσης αποριών σχετικά με τις εφαρμογές.
    26. Προληπτικός έλεγχος πορείας βιβλίου Μητρώου Δεσμεύσεων.
    27. Προγραμματισμό και παραμετροποίηση στις βάσεις των εφαρμογών με εξειδικευμένες γνώσεις κατόπιν αλλαγών διαδικασιών.
    28. Έλεγχο, προετοιμασία και ασφαλή διακίνηση δεδομένων στις δικτυακές πύλες (internet, intranet) και τις βάσεις δεδομένων των αρμοδίων φορέων (ΥΠ.ΕΣ., Διαύγεια, Εθνικό Δημοτολόγιο, ΕΛ.ΣΤΑΤ., ΕΕΤΑΑ, Ενιαία Αρχή Πληρωμών κ.λπ.)
    29. Μεγιστοποίηση των δυνατοτήτων που προσφέρουν οι εφαρμογές, σε συνεργασία με τους χρήστες και τη Διοίκηση του Δήμου.
    30. Συνεχή βελτίωση του βαθμού ολοκλήρωσης των εφαρμογών, με σύνδεση όλων των επί μέρους υποσυστημάτων για αυτόματη ανταλλαγή και συντήρηση δεδομένων.

**ΓΙΑ ΤΟ ΚΕΦ.Β**

* + - 1. Παροχή πρόσβασης σε εφαρμογή κατάλληλη για την

παρακολούθηση 38 οχημάτων του Δήμου όπου είναι εγκατεστημένο σύστημα GPS.

Οι νέες εκδόσεις θα παρέχονται μέσω της ηλεκτρονικής πύλης του αναδόχου ή σε αποθηκευτικό μέσο χωρίς πρόσθετη αμοιβή και η εγκατάσταση θα γίνεται από την Ανάδοχο Εταιρεία, έτσι ώστε οι εγκατεστημένες εφαρμογές να ανταποκρίνονται πάντα στην κείμενη νομοθεσία.

Ο ανάδοχος θα έχει την υποχρέωση να παρέχει Τεχνική Υποστήριξη. Ως τεχνική υποστήριξη ορίζεται η τηλεφωνική ή άλλη επικοινωνία ή επέμβαση τεχνικού onsite στο λογισμικό και αποσκοπεί στην υποστήριξη της καθημερινής λειτουργίας των εφαρμογών λογισμικού και παρέχεται στο εκπαιδευμένο προσωπικό του Δήμου στις αντίστοιχες εφαρμογές.

Αναλυτικότερα θα περιλαμβάνονται οι ακόλουθες υπηρεσίες υποστήριξης:

1. Τηλεφωνική υποστήριξη μέσω του Κέντρου Κλήσεων του αναδόχου, για την λήψη, καταγραφή και επίλυση προβλημάτων και περιλαμβάνει οπωσδήποτε και τα παρακάτω:
   * Υπηρεσίες Υποστήριξης χρηστών σχετικές με την επίλυση αποριών που προκύπτουν κατά την εκτέλεση των προγραμμάτων.
   * Οδηγίες για τον τρόπο με τον οποίο θα εκτελούνται διάφορες εργασίες.
2. Ο χρόνος απόκρισης σε κλήση του Δ. Aρταίων δεν θα υπερβαίνει σε περίπτωση τηλεφωνικής εξυπηρέτησης τα 5 λεπτά και η on-site υποστήριξη τα 60 λεπτά

Οι ως άνω υπηρεσίες θα προσφέρονται κατά της εργάσιμες μέρες (Δευτέρα – Παρασκευή) και ώρες (8:00 π.μ. – 17:00 μ.μ.).

**Άρθρο 4: Προϋπολογισμός της σύμβασης**

Ο συνολικός προϋπολογισμός της σύμβασης ανέρχεται σε 45.000,00 € και αναλύεται σε:

Καθαρή αξία: 36.290,36 €

Φόρος Προστιθέμενης Αξίας: 8.709,64 €.

**Άρθρο 5: Χρηματοδότηση της σύμβασης - Πληρωμή Αναδόχου**

1. Η παρούσα σύμβαση χρηματοδοτείται από Δημοτικούς πόρους και βαρύνει τους κωδικούς 00-6142.005 και 00-6162.004 του προϋπολογισμού έτους 2017 του Δήμου.

2. Υπόκειται στις κρατήσεις που προβλέπονται από τη νομοθεσία, περιλαμβανομένης της κράτησης ύψους 0,06 % υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ 3 του Ν 4013/2011.

3. Ο Φ.Π.Α. βαρύνει το Δήμο.

4. Τρόπος πληρωμής: Δεν επιτρέπεται χορήγηση προκαταβολής, για οποιοδήποτε ύψος προϋπολογισμού των εργασιών. Η πληρωμή θα γίνεται ύστερα από προσκόμιση τιμολογίου, των δελτίων επισκέψεων τεχνικών ελέγχων και των αποδεικτικών εξόφλησης όλων των κρατήσεων και υποχρεώσεων του αναδόχου και αφού προηγηθεί η παραλαβή και ο έλεγχος από την αρμόδια επιτροπή παραλαβής. Το συνολικό ποσό της σύμβασης, εξοφλείται σε δύο (2) δόσεις.

Η πληρωμή του εργολαβικού τιμήματος θα γίνεται σε EURO.

**Άρθρο 6: Κριτήριο Ανάθεσης – Ανάδειξη Αναδόχου**

Κριτήριο για την ανάθεση της σύμβασης είναι η πλέον συμφέρουσα από τεχνοοικονομική άποψη προσφορά, η οποία θα εκτιμηθεί βάσει των παρακάτω κριτηρίων:

**ΚΡΙΤΗΡΙΑ ΑΞΙΟΛΟΓΗΣΗΣ ΠΡΟΣΦΟΡΩΝ**

**ΣΥΜΦΩΝΑ ΜΕ ΤΟ ΑΡΘΡΟ 86 παρ. 11 & 13 του Ν. 4412/2016**

**ΣΥΝΤΕΛΕΣΤΗΣ ΒΑΡΥΤΗΤΑΣ**

**ΒΑΣΙΚΗ ΒΑΘΜΟΛΟΓΙΑ**

|  |  |  |
| --- | --- | --- |
| **ΚΡΙΤΗΡΙΑ ΑΞΙΟΛΟΓΗΣΗΣ** | **ΣΥΝΤΕΛΕΣΤΗΣ ΒΑΡΥΤΗΤΑΣ**  **(σ)** | **ΒΑΘΜΟΛΟΓΙΑ ΚΡΙΤΗΡΙΟΥ ΑΞΙΟΛΟΓΗΣΗΣ (Κ)** |
| Μεθοδολογία υλοποίησης του έργου. Διαδικασίες και ανάλογος σχεδιασμός για την διαχείριση της ποιότητας και της καλής λειτουργίας των εφαρμογών στο δήμο. | **σ1=45%** | **Κ1=100-120** |
| Αξιοπιστία στη συμπεριφορά αναδόχου ως προς την εργασία σε προηγούμενες συνεργασίες με αντικείμενο τη μηχανογραφική υποστήριξη δημόσιων φορέων (π.χ συστατικές επιστολές ή βεβαιώσεις καλής εκτέλεσης). | **σ2=35%** | **Κ2=100-120** |
| Υποδομή (π.χ. βιογραφικά σημειώματα απασχολούμενου προσωπικού) | **σ3=20%** | **Κ3=100-120** |
| **ΣΥΝΟΛΙΚΗ ΒΑΘΜΟΛΟΓΙΑ : U= σ1Κ1+σ2Κ2+σ3Κ3** | | |
| **Ο ΜΙΚΡΟΤΕΡΟΣ ΛΟΓΟΣ:**  **ΟΙΚΟΝΟΜΙΚΗ ΠΡΟΣΦΟΡΑ**  **= =**  **ΣΥΝΟΛΙΚΗ ΒΑΘΜΟΛΟΓΙΑ(U)**  **ΑΠΟΤΕΛΕΙ ΤΗΝ ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ** | | |

**ΔΙΕΥΚΡΙΝΙΣΕΙΣ ΓΙΑ ΤΗΝ ΒΑΘΜΟΛΟΓΙΑ**

* Η βαθμολογία κάθε κριτηρίου αξιολόγησης κυμαίνεται από 100 έως 120 βαθμούς. Η βαθμολογία είναι 100 βαθμοί για τις περιπτώσεις που ικανοποιούνται ακριβώς όλοι οι όροι των τεχνικών προδιαγραφών. Η βαθμολογία αυτή αυξάνεται έως 120 βαθμούς όταν υπερκαλύπτονται οι τεχνικές προδιαγραφές. Η συνολική βαθμολογία όπως προκύπτει από τον τύπο U= σ1Κ1+σ2Κ2+σ3Κ3 κυμαίνεται από 100 έως 120 βαθμούς.

**Άρθρο 7: Ημερομηνία λήξης της προθεσμίας παραλαβής των προσφορών –Τόπος διενέργειας του διαγωνισμού**

Ως ημερομηνία λήξης της προθεσμίας παραλαβής των προσφορών στον διαγωνισμό, ορίζεται η ……………, ημέρα ............. Ώρα λήξης της υποβολής προσφορών ορίζεται η ………. π.μ. Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής Διαγωνισμού. Ο διαγωνισμός θα διεξαχθεί στο Δημοτικό Κατάστημα του Δήμου Αρταίων στην αίθουσα συνεδριάσεων του Δημοτικού Συμβουλίου, στον 3ο όροφο.

Αν, για λόγους ανωτέρας βίας, δεν διενεργηθεί η αποσφράγιση κατά την ορισθείσα ημέρα, η αποσφράγιση και η καταληκτική ημερομηνία αντίστοιχα μετατίθενται σε οποιαδήποτε άλλη ημέρα, με απόφαση της Οικονομικής Επιτροπής. Η απόφαση αυτή κοινοποιείται εγγράφως, τέσσερις (4) τουλάχιστον εργάσιμες ημέρες πριν τη νέα ημερομηνία, σε όσους οικονομικούς φορείς έλαβαν τα έγγραφα της σύμβασης, και αναρτάται στο ΚΗΜΔΗΣ και στην ιστοσελίδα του Δήμου. Αν και στη νέα αυτή ημερομηνία δεν καταστεί δυνατή η αποσφράγιση των προσφορών, μπορεί να ορισθεί και νέα ημερομηνία, εφαρμοζομένων κατά τα λοιπά των διατάξεων των δύο προηγούμενων εδαφίων.

**Άρθρο 8: Υποβολή φακέλου προσφοράς**

1. Οι φάκελοι των προσφορών υποβάλλονται μέσα στην προθεσμία του άρθρου 7 είτε (α) με κατάθεσή τους στην Επιτροπή Διαγωνισμού είτε (β) με συστημένη επιστολή προς την αναθέτουσα αρχή είτε (γ) με κατάθεσή τους στο πρωτόκολλο της αναθέτουσας αρχής. Σε περίπτωση ταχυδρομικής αποστολής ή κατάθεσης στο πρωτόκολλο, οι φάκελοι προσφοράς γίνονται δεκτοί εφόσον έχουν πρωτοκολληθεί στο πρωτόκολλο της αναθέτουσας αρχής που διεξάγει τον διαγωνισμό, το αργότερο μέχρι την ημερομηνία και ώρα του διαγωνισμού, όπως ορίζονται στο άρθρο 7 της παρούσας. Η αναθέτουσα αρχή δεν φέρει ευθύνη για τυχόν ελλείψεις του περιεχομένου των προσφορών που αποστέλλονται ταχυδρομικά ούτε για καθυστερήσεις στην άφιξή τους. Δεν θα παραληφθούν φάκελοι ή άλλα έγγραφα από οποιοδήποτε ταχυδρομικό κατάστημα, ακόμα κι αν η αναθέτουσα αρχή ειδοποιηθεί εγκαίρως.

2. Οι προσφορές είναι έγγραφες και υποβάλλονται μέσα σε σφραγισμένο φάκελο, στον οποίο πρέπει να αναγράφονται ευκρινώς τα ακόλουθα:

Προς τον Πρόεδρο της Επιτροπής Διαγωνισμού

Προσφορά του …………..[[1]](#footnote-1)

για την υπηρεσία : «Συντήρηση – Υποστήριξη – Αναβάθμιση υφιστάμενων εφαρμογών λογισμικού και υπηρεσία παρακολούθησης των οχημάτων με εγκατεστημένο GPS μέσω διαδικτυακής εφαρμογής»

με αναθέτουσα αρχή τον ΔΗΜΟ ΑΡΤΑΙΩΝ

και ημερομηνία λήξης προθεσμίας υποβολής προσφορών…..

3. Με την προσφορά υποβάλλονται τα ακόλουθα:

α) ξεχωριστός σφραγισμένος φάκελος, με την ένδειξη «Δικαιολογητικά Συμμετοχής» κατά τα οριζόμενα στο άρθρο 9.

β) ξεχωριστός σφραγισμένος φάκελος, με την ένδειξη «Τεχνική Προσφορά», ο οποίος περιέχει τα τεχνικά στοιχεία της προσφοράς, κατά τα οριζόμενα στο άρθρο 9. Αν τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται χωριστά και ακολουθούν τον κυρίως φάκελο με τις ίδιες ενδείξεις και

γ) ξεχωριστός σφραγισμένος φάκελος, με την ένδειξη «Οικονομική Προσφορά», ο οποίος περιέχει τα οικονομικά στοιχεία της προσφοράς, κατά τα οριζόμενα στο άρθρο 9.

Οι τρεις ως άνω ξεχωριστοί σφραγισμένοι φάκελοι φέρουν επίσης τις ενδείξεις του κυρίως φακέλου της παρ. 2.

4. Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α` 188).

5. Προσφορές που περιέρχονται στην αναθέτουσα αρχή με οποιοδήποτε τρόπο πριν από την ημερομηνία υποβολής του άρθρου 7 της παρούσας, δεν αποσφραγίζονται, αλλά παραδίδονται στην Επιτροπή Διαγωνισμού κατά τα οριζόμενα στο άρθρο 11.

6. Για τυχόν προσφορές που υποβάλλονται εκπρόθεσμα, η Επιτροπή Διαγωνισμού σημειώνει στο πρακτικό της την εκπρόθεσμη υποβολή (ακριβή ώρα που περιήλθε η προσφορά στην κατοχή της) και τις απορρίπτει ως μη κανονικές.

7. Οι προσφορές υπογράφονται και μονογράφονται ανά φύλλο από τον οικονομικό φορέα ή, σε περίπτωση νομικών προσώπων, από το νόμιμο εκπρόσωπο αυτών.

8. Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά, είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

**Άρθρο 9: Περιεχόμενο φακέλου προσφοράς**

1. Ο φάκελος προσφοράς (προσφορά) των διαγωνιζομένων περιλαμβάνει, επί ποινή αποκλεισμού, τα ακόλουθα:

(α) ξεχωριστό σφραγισμένο φάκελο με την ένδειξη «Δικαιολογητικά Συμμετοχής»

(β) ξεχωριστό σφραγισμένο φάκελο με την ένδειξη «Τεχνική Προσφορά»

(γ) ξεχωριστό σφραγισμένο φάκελο με την ένδειξη «Οικονομική Προσφορά»

σύμφωνα με τα κατωτέρω:

2. Ο φάκελος «Δικαιολογητικά Συμμετοχής» πρέπει, επί ποινή αποκλεισμού, να περιέχει το τυποποιημένο έντυπο υπεύθυνης δήλωσης (ΤΕΥΔ) του άρθρου 15 της παρούσας.

Στο ΤΕΥΔ που υποβάλλει η ένωση οικονομικών φορέων προσδιορίζεται η έκταση και το είδος της συμμετοχής του κάθε μέλους της ένωσης (συμπεριλαμβανομένης της κατανομής αμοιβής μεταξύ τους), καθώς και ο εκπρόσωπος/συντονιστής αυτής

3. Ο φάκελος «Τεχνική Προσφορά» περιλαμβάνει την τεχνική περιγραφή των εργασιών.

Στην ενότητα αυτή περιλαμβάνονται:

**Υποδομή.** Περιγραφή της υφιστάμενης οργάνωσης του διαγωνιζομένου-Ιστορικό δραστηριότητας. Κατάλογος του απασχολούμενου μόνιμου προσωπικού, των συνεργατών και των ειδικών συμβούλων του διαγωνιζόμενου, με αναφορά στην ειδικότητα και τις υπηρεσίες που αυτοί προσφέρουν στον διαγωνιζόμενο.

**Γνώσεις Τοπικής Αυτοδιοίκησης.**

Βεβαιώσεις καλής εκτέλεσης (3) τριών τουλάχιστον έργων που αποδεικνύουν την καλή εκτέλεση ανάλογων υπηρεσιών σε ΟΤΑ όσον αφορά τις εργασίες της ομάδας Α.

**Μεθοδολογία υλοποίησης του έργου.**

Αναλυτική περιγραφή του τρόπου με τον οποίο ο Προσφέρων σκοπεύει να προσεγγίσει & να υλοποιήσει το Έργο.

4. Ο φάκελος «Οικονομική Προσφορά» περιέχει τα οικονομικά στοιχεία της προσφοράς, σύμφωνα με όσα προβλέπονται στα έγγραφα της σύμβασης. Για την οικονομική προσφορά μπορεί να χρησιμοποιηθεί το υπόδειγμα προσφοράς που υπάρχει στο Παράρτημα Α’.

**Άρθρο 10: Σύστημα υποβολής οικονομικών προσφορών**

1. Η τιμή της παρεχόμενης υπηρεσίας δίνεται ανά μονάδα, όπως καθορίζεται στα έγγραφα της σύμβασης. Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για παράδοση της παρεχόμενης υπηρεσίας στον τόπο και με τον τρόπο που προβλέπεται στα έγγραφα της σύμβασης.

2. Η προσφερόμενη τιμή δίνεται σε ευρώ

3. Κάθε διαγωνιζόμενος μπορεί να υποβάλει μόνο μία οικονομική προσφορά. Μπορεί να υποβάλει προσφορά επί μέρους για το κεφάλαιο Α ή Β αλλά για τις συνολικές υπηρεσίες του κάθε κεφαλαίου.

4. Δεν επιτρέπεται η υποβολή εναλλακτικών προσφορών.

5. Δεν επιτρέπεται η υποβολή αντιπροσφορών.

**Άρθρο 11: Παραλαβή προσφορών – Στάδια αποσφράγισης αξιολόγησης – Κατακύρωση**

1. Παραλαβή και εξέταση των φακέλων προσφοράς

**α)** Η έναρξη υποβολής των προσφορών που κατατίθενται κατά την καταληκτική ημερομηνία στην Επιτροπή Διαγωνισμού, σε δημόσια συνεδρίαση, κηρύσσεται από τον Πρόεδρο αυτής, μισή ώρα πριν από την ώρα λήξης της προθεσμίας του άρθρου 7 της παρούσας. Η παραλαβή μπορεί να συνεχισθεί και μετά την ώρα λήξης, αν η υποβολή, που έχει εμπρόθεσμα αρχίσει, συνεχίζεται χωρίς διακοπή λόγω του πλήθους των προσελθόντων ενδιαφερομένων οικονομικών φορέων. Η λήξη της παραλαβής κηρύσσεται επίσης από τον Πρόεδρο της Επιτροπής Διαγωνισμού, με προειδοποίηση ολίγων λεπτών της ώρας και μετά την κήρυξη της λήξης δεν γίνεται δεκτή άλλη προσφορά.

Ο Πρόεδρος της Επιτροπής Διαγωνισμού επικοινωνεί εν συνεχεία αμέσως με το πρωτόκολλο της αναθέτουσας αρχής για να διαπιστώσει αν έχουν υποβληθεί προσφορές κατά το άρθρο 8 της παρούσας (σημειώνεται ότι τόσο στο πρωτόκολλο όσο και στον φάκελο αναγράφεται η ώρα και ημέρα υποβολής και η σχετική καταχώρηση στο φάκελο μονογράφεται από τον υπεύθυνο υπάλληλο) και σε καταφατική περίπτωση μεταβαίνει μέλος της, κατ’ εντολή του Προέδρου της και παραλαμβάνει τις προσφορές για να τηρηθεί η υπόλοιπη διαδικασία του διαγωνισμού. Η υποβολή μόνο μίας προσφοράς δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.

**β)** Η Επιτροπή Διαγωνισμού προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται στο άρθρο 7. Η αποσφράγιση διενεργείται δημόσια, παρουσία των προσφερόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υπoβλήθηκαν από αυτούς, σύμφωνα με το άρθρο 21 του Ν.4412/2016.

2. Στάδια αποσφράγισης και αξιολόγησης προσφορών

α) Αποσφραγίζεται ο κυρίως φάκελος προσφοράς, ο φάκελος των δικαιολογητικών συμμετοχής, καθώς και ο φάκελος της τεχνικής προσφοράς, μονογράφονται δε και σφραγίζονται από την Επιτροπή Διαγωνισμού όλα τα δικαιολογητικά που υποβάλλονται κατά το στάδιο αυτό και η τεχνική προσφορά, ανά φύλλο. Η Επιτροπή Διαγωνισμού καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από το παραπάνω όργανο και τοποθετούνται σε ένα νέο φάκελο ο οποίος επίσης σφραγίζεται και υπογράφεται από το ίδιο όργανο και φυλάσσεται, προκειμένου να αποσφραγισθεί σε μεταγενέστερη ημερομηνία και ώρα.

β) Στη συνέχεια η Επιτροπή Διαγωνισμού προβαίνει στην αξιολόγηση της τεχνικής προσφοράς, σύμφωνα με τους όρους της παρούσας και συντάσσει πρακτικό για την αποδοχή ή την απόρριψη των τεχνικών προσφορών και τους λόγους αποκλεισμού τους.

γ) Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων των προσφορών, αποσφραγίζονται κατά την ημερομηνία και ώρα που θα ορισθεί από την Επιτροπή Διαγωνισμού και θα ανακοινωθεί στους συμμετέχοντες και ακολουθεί σχετική ανακοίνωση τιμών, η οποία καταχωρείται σε σχετικό πρακτικό, μαζί με τους λόγους απόρριψης όσων προσφορών κρίνονται απορριπτέες. Για όσες προσφορές δεν κρίθηκαν αποδεκτές κατά τα προηγούμενα ως άνω στάδια α' και β' οι φάκελοι της οικονομικής προσφοράς δεν αποσφραγίζονται, αλλά επιστρέφονται.

Η κατά τα ανωτέρω αποσφράγιση του φακέλου των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μία δημόσια συνεδρίαση, κατά την κρίση της Επιτροπής Διαγωνισμού.

δ) Τα αποτελέσματα των ανωτέρω σταδίων επικυρώνονται με απόφαση της Οικονομικής Επιτροπής του Δήμου, η οποία κοινoποιείται με επιμέλεια αυτής στους προσφέροντες. Κατά της ανωτέρω απόφασης χωρεί ένσταση, σύμφωνα με το άρθρο 127 του Ν.4412/2016.

ε) Επισημαίνεται ότι σε περίπτωση που οι προσφορές έχουν την ίδια ακριβώς τιμή (ισότιμες), η αναθέτουσα αρχή επιλέγει τον (προσωρινό) ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής Διαγωνισμού και παρουσία των οικονομικών φορέων που υπέβαλαν τις ισότιμες προσφορές.

3. Πρόσκληση υποβολής δικαιολογητικών - Κατακύρωση – Πρόσκληση για υπογραφή σύμβασης

α) Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), να υποβάλει εντός προθεσμίας δέκα (10) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 16 της παρούσας. Τα δικαιολογητικά προσκομίζονται σε σφραγισμένο φάκελο, ο οποίος παραδίδεται στην Επιτροπή Διαγωνισμού.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης ειδοποίησης σε αυτόν.

i) Αν κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το τυποποιημένο έντυπο υπεύθυνης δήλωσης (ΤΕΥΔ) είναι ψευδή ή ανακριβή, ή

ii) αν δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα, των παραπάνω δικαιολογητικών, ή

iii) αν από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 12, 13 και 14 της παρούσας, ο προσωρινός ανάδοχος κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά τηρουμένης της ανωτέρω διαδικασίας.

Αν κανένας από τους προσφέροντες δεν υπέβαλε αληθή ή ακριβή δήλωση, ή αν κανένας από τους προσφέροντες δεν προσκομίζει ένα ή περισσότερα από τα απαιτούμενα δικαιολογητικά, ή αν κανένας από τους προσφέροντες δεν αποδείξει ότι πληροί τα κριτήρια ποιοτικής επιλογής του άρθρου 14, η διαδικασία ανάθεσης ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή Διαγωνισμού και τη διαβίβαση του φακέλου στην Οικονομική Επιτροπή για τη λήψη απόφασης, είτε για την κατακύρωση της σύμβασης, είτε για την κήρυξη του προσωρινού αναδόχου ως εκπτώτου είτε για τη ματαίωση της διαδικασίας.

β) Η Οικονομική Επιτροπή είτε κατακυρώνει, είτε ματαιώνει τη σύμβαση, σύμφωνα με τις διατάξεις των άρθρων 105 και 106 του Ν. 4412/2016.

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα εκτός από τον προσωρινό ανάδοχο με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο, επί αποδείξει. Όσοι υπέβαλαν παραδεκτές προσφορές λαμβάνουν γνώση των δικαιολογητικών του προσωρινού αναδόχου.

γ) Μετά την άπρακτη πάροδο των προθεσμιών άσκησης των προβλεπόμενων από τις κείμενες διατάξεις βοηθημάτων και μέσων στο στάδιο της προδικαστικής και δικαστικής πρoστασίας και από τις αποφάσεις αναστολών επί αυτών, ο προσωρινός ανάδοχος υποβάλει επικαιροποιημένα τα δικαιολογητικά του άρθρου 16 της παρούσας μετά από σχετική πρόσκληση της αναθέτουσας αρχής. Τα στοιχεία ελέγχονται από την Επιτροπή Διαγωνισμού και, εφόσον διαπιστωθεί ότι δεν έχουν εκλείψει οι προϋποθέσεις συμμετοχής των άρθρων 12, 13 και τα κριτήρια ποιοτικής επιλογής του άρθρου 14, κοινοποιείται η απόφαση κατακύρωσης στον προσωρινό ανάδοχο και καλείται να προσέλθει σε ορισμένο τόπο και χρόνο για την υπογραφή του συμφωνητικού, εντός είκοσι (20) ημερών από την κοινοποίηση σχετικής έγγραφης ειδικής πρόσκλησης, προσκομίζοντας, και την απαιτούμενη εγγυητική επιστολή καλής εκτέλεσης.

δ) Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται.

**Άρθρο 12: Δικαιούμενοι συμμετοχής στον διαγωνισμό**

1. Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στις υπηρεσίες που προβλέπονται από την παρούσα σιακήρυξη και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

2. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 του Ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

3. Οικονομικός φορέας συμμετέχει είτε μεμονωμένα είτε ως μέλος ένωσης.

4. Επιπλέον οι ενδιαφερόμενοι θα πρέπει να πληρούν τα παρακάτω:

* Διαθέτουν πιστοποιητικό αντιπροσώπου της κατασκευάστριας εταιρίας (Alfaware), όσον αφορά τις εργασίες του κεφαλαίου Α.
* Διαθέτουν αποδεδειγμένη εμπειρία τουλάχιστον τριών (3) ετών στην μηχανογραφική υποστήριξη δήμων όσον αφορά τις εργασίες της ομάδας Α.

**Άρθρο 13: Λόγοι αποκλεισμού**

Κάθε προσφέρων αποκλείεται από τη συμμετοχή σε διαδικασία σύναψης σύμβασης, εφόσον συντρέχει στο πρόσωπό του (αν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (αν πρόκειται περί ένωσης οικονομικών φορέων ) ένας από τους λόγους των παρακάτω περιπτώσεων:

1. Όταν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ).

Ο οικονομικός φορέας αποκλείεται επίσης όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά ιδίως:

αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές,

ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

2. Όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και

η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης. Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση. Δεν αποκλείεται ο προσφέρων, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

3. Κατ’ εξαίρεση, για επιτακτικούς λόγους δημόσιου συμφέροντος, όπως δημόσιας υγείας ή προστασίας του περιβάλλοντος δεν εφαρμόζονται οι παράγραφοι 1 και 2. Κατ’ εξαίρεση, όταν ο αποκλεισμός είναι σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο προσφέρων ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας υποβολής προσφοράς, δεν εφαρμόζεται η παράγραφος 2.

4. Αποκλείεται από τη συμμετοχή στη διαδικασία σύναψης δημόσιας σύμβασης (διαγωνισμό), οικονομικός φορέας σε οποιαδήποτε από τις ακόλουθες καταστάσεις: α) εάν ο οικονομικός φορέας τελεί υπό πτώχευση ή έχει υπαχθεί σε διαδικασία εξυγίανσης ή ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου,

β) εάν ο οικονομικός φορέας έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

γ) εάν ο οικονομικός φορέας έχει κριθεί ένοχος σοβαρών ψευδών δηλώσεων κατά

την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 79,

δ) εάν ο οικονομικός φορέας επιχειρεί να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

ε) Δεν διαθέτουν πιστοποιητικό αντιπροσώπου της κατασκευάστριας εταιρίας (Alfaware) και αποδεδειγμένη εμπειρία τουλάχιστον τριών (3) ετών στην μηχανογραφική υποστήριξη δήμων, όσον αφορά τις εργασίες του κεφαλαίου Α.

5. Η αναθέτουσα αρχή αποκλείει οικονομικό φορέα σε οποιοδήποτε χρονικό σημείο κατά τη διάρκεια της διαδικασίας σύναψης σύμβασης, όταν αποδεικνύεται ότι αυτός βρίσκεται λόγω πράξεων ή παραλείψεων αυτού είτε πριν είτε κατά τη διαδικασία, σε μία από τις περιπτώσεις των παραγράφων 1, 2 και 4.

6. Οικονομικός φορέας που εμπίπτει σε μια από τις καταστάσεις που αναφέρονται στις παραγράφους 1 και 4 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, με τελεσίδικη απόφαση, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση στο κράτος - μέλος στο οποίο ισχύει η απόφαση

7. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

8. Οικονομικός φορέας που του έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης δημοσίων (διαγωνισμό).

**Άρθρο 14: Κριτήρια επιλογής**

**Α. Καταλληλότητα για την άσκηση της επαγγελματικής δραστηριότητας**

Οι ενδιαφερόμενοι για να αποδείξουν ότι πληρούν το συγκεκριμένο κριτήριο επιλογής, θα πρέπει να καταθέσουν:

* Πιστοποιητικό οικείου Επιμελητηρίου ή άλλης αναγνωρισμένης επαγγελματικής οργάνωσης, στο οποίο να πιστοποιείται η εγγραφή του στο επαγγελματικό ή εμπορικό μητρώο και να βεβαιώνεται ότι ο αναφερόμενος στο πιστοποιητικό εξασκεί επάγγελμα σχετικό με το αντικείμενο του διαγωνισμού για το τρέχον έτος, ή βεβαίωση άσκησης επαγγέλματος από αρμόδια δημόσια αρχή.
* Ειδικότερα για το ΚΕΦ. Α’ θα πρέπει να καταθέσουν Πιστοποιητικό αντιπροσώπου της κατασκευάστριας εταιρίας Alfaware για όλο το εύρος των εφαρµογών, όπως αυτές είναι εγκατεστηµένες στον Δήµο Αρταίων, όπου να έχει ηµεροµηνία έκδοσης 10ηµερών από την ηµεροµηνία διενέργειας του διαγωνισµού.
* Οποιοδήποτε άλλο στοιχείο κρίνουν οι ενδιαφερόμενοι ότι μπορεί να χρησιμοποιηθεί για την απόδειξη του συγκεκριμένου κριτηρίου.

**Β. Οικονομική και χρηματοοικονομική επάρκεια**

Οι ενδιαφερόμενοι για να αποδείξουν ότι πληρούν το συγκεκριμένο κριτήριο επιλογής, θα πρέπει να καταθέσουν αποδεικτικά για την εκπλήρωση των φορολογικών και ασφαλιστικών υποχρεώσεων τους.

**Γ. Τεχνική και επαγγελματική ικανότητα**

Οι ενδιαφερόμενοι για να αποδείξουν ότι πληρούν το συγκεκριμένο κριτήριο επιλογής, θα πρέπει να καταθέσουν:

* Πίνακες απασχόλησης και βιογραφικά του προσωπικού.
* Ειδικότερα για το ΚΕΦ. Α’ θα πρέπει να καταθέσουν συμβάσεις με δημοτικούς φορείς που να αποδεικνύουν την εμπειρία τριών ετών στην υποστήριξη μηχανογραφικών εφαρμογών για τις εργασίες του κεφαλαίου Α.
* Οποιοδήποτε άλλο στοιχείο κρίνουν οι ενδιαφερόμενοι ότι μπορεί να χρησιμοποιηθεί για την απόδειξη του συγκεκριμένου κριτηρίου.

**Άρθρο 15: Τυποποιημένο έντυπο υπεύθυνης δήλωσης (ΤΕΥΔ)**

Κατά την υποβολή προσφορών οι οικονομικοί φορείς υποβάλλουν το Τυποποιημένο Έντυπο Υπεύθυνης Δήλωσης (ΤΕΥΔ) της παρ. 4 του άρθρου 79 ν. 4412/2016 της ΕΑΑΔΗΣΥ, όπως εγκρίθηκε με την υπ' αριθ. 158/2016 Απόφαση της Ενιαίας Ανεξάρτητης Αρχής Δημοσίων Συμβάσεων (ΦΕΚ Β 3698/16.11.2016). ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, επιβεβαιώνοντας ότι ο εν λόγω οικονομικός φορέας πληροί τις ακόλουθες προϋποθέσεις:

α) δεν βρίσκεται σε μία από τις καταστάσεις του άρθρου 13 της παρούσας,

β) πληροί τα σχετικά κριτήρια επιλογής τα οποία έχουν καθοριστεί, σύμφωνα με το άρθρο 14 της παρούσας, Ο οικονομικός φορέας μπορεί να συμπληρώσει μόνο την Ενότητα α του Mέρους IV χωρίς να συμπληρώσει οποιαδήποτε άλλο στην ενότητα του Mέρους IV.

Σε οποιοδήποτε χρονικό σημείο κατά τη διάρκεια της διαδικασίας, μπορεί να ζητηθεί από τους προσφέροντες να υποβάλλουν όλα ή ορισμένα δικαιολογητικά της επόμενης παραγράφου, όταν αυτό απαιτείται για την ορθή διεξαγωγή της διαδικασίας.

Στην περίπτωση υποβολής προσφοράς από ένωση οικονομικών φορέων, το τυποποιημένο έντυπο (ΤΕΥΔ) υποβάλλεται χωριστά από κάθε μέλος της ένωσης.

**Άρθρο 16: Δικαιολογητικά (Αποδεικτικά μέσα)**

**1. Δικαιολογητικά**

α. Το δικαίωμα συμμετοχής και οι όροι και προϋποθέσεις συμμετοχής όπως ορίστηκαν στα άρθρα 12 και 13 της παρούσας, κρίνονται κατά την ημερομηνία λήξης της προθεσμίας υποβολής των προσφορών του άρθρου 7, κατά την υποβολή των δικαιολογητικών σύμφωνα με το άρθρο 11.3 (α) και κατά την σύναψη της σύμβασης σύμφωνα με το άρθρο 11.3 (β) της παρούσας.

β. Αν στις ειδικές διατάξεις που διέπουν την έκδοσή τους δεν προβλέπεται χρόνος ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας του άρθρου 7.

γ. Οι ένορκες βεβαιώσεις που τυχόν προσκομίζονται για αναπλήρωση δικαιολογητικών πρέπει επίσης να φέρουν ημερομηνία εντός των έξι μηνών που προηγούνται της ημερομηνίας του άρθρου 7.

Δ. Η πλήρωση των απαιτήσεων του άρθρου 9 αρκεί να ικανοποιείται από ένα εκ των μελών της ένωσης .

ε. Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα δικαιολογητικά αυτά

**2. Δικαιολογητικά μη συνδρομής λόγων αποκλεισμού του άρθρου 13**

Για την απόδειξη της μη συνδρομής των λόγων αποκλεισμού του άρθρου 13 οι οικονομικοί φορείς προσκομίζουν αντίστοιχα τα παρακάτω δικαιολογητικά:

**α.** για την παράγραφο 1 του άρθρου 13 της παρούσας: απόσπασμα του σχετικού μητρώου (ποινικού μητρώου) ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και τα πρόσωπα του τελευταίου εδαφίου της παραγράφου 1 του άρθρου 13.

**β.** για την παράγραφο 2 του άρθρου 13: πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, περί του ότι έχουν εκπληρωθεί οι υποχρεώσεις του οικονομικού φορέα, όσον αφορά στην καταβολή φόρων (φορολογική ενημερότητα) και στην καταβολή των εισφορών κοινωνικής ασφάλισης (ασφαλιστική ενημερότητα), σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα.

Για τους οικονομικούς φορείς που είναι εγκατεστημένοι στην Ελλάδα τα σχετικά δικαιολογητικά είναι:

(i) φορολογική ενημερότητα που εκδίδεται από το Υπουργείο Οικονομικών για τον οικονομικό φορέα,

(ιι) ασφαλιστική ενημερότητα που εκδίδεται από την αρμόδια κατά περίπτωση Αρχή και αφορά τόσο την κύρια όσο και την επικουρική ασφάλιση.

Η ασφαλιστική ενημερότητα καλύπτει τις ασφαλιστικές υποχρεώσεις του προσφέροντος οικονομικού φορέα ως φυσικό ή νομικό πρόσωπο για το προσωπικό τους με σχέση εξαρτημένης εργασίας, συμπεριλαμβανομένων, όσον αφορά τα νομικά πρόσωπα, και των εκ των μελών της διοίκησής τους εργαζομένων με οποιαδήποτε σχέση εργασίας σε αυτήν.

**γ.** αν το κράτος-μέλος ή χώρα δεν εκδίδει τα υπό των περ. (α) και (β) τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις υπό 1 και 2 του άρθρου 13, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στα υπό 1 και 2 του άρθρου 13 της παρούσας.

Αν διαπιστωθεί με οποιονδήποτε τρόπο ότι, στην εν λόγω χώρα εκδίδονται τα υπόψη πιστοποιητικά, η προσφορά του διαγωνιζόμενου απορρίπτεται.

**δ.** για την παράγραφο 4 α του άρθρου 13: πιστοποιητικά αρμόδιας Δικαστικής ή Διοικητικής Αρχής από τα οποία να προκύπτει ότι δεν τελούν σε πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση. Δεν τελούν υπό διαδικασία κήρυξης σε πτώχευση, έκδοσης αναγκαστικής εκκαθάρισης, αναγκαστικής διαχείρισης, πτωχευτικού συμβιβασμού ή υπό άλλη ανάλογη διαδικασία.

Για την παράγραφο 4 ε του άρθρου 13: πιστοποιητικό αντιπροσώπου της κατασκευάστριας εταιρίας (Alfaware), όσον αφορά τις εργασίες του κεφαλαίου Α.

**ε.** για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Άρθρο 17: Χρόνος ισχύος προσφορών**

Κάθε υποβαλλόμενη προσφορά δεσμεύει τον συμμετέχοντα στον διαγωνισμό κατά τη διάταξη του άρθρου 97 του Ν. 4412/2016, για διάστημα δύο (2) μηνών, από την ημερομηνία υποβολής των προσφορών.

**Άρθρο 18: Εγγύηση καλής εκτέλεσης**

1. Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του Ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α.

Οι εγγυητικές επιστολές καλής εκτέλεσης, προκειμένου να γίνουν αποδεκτές από την υπηρεσία, **πρέπει να περιλαμβάνουν κατ’ ελάχιστον τα κατωτέρω αναφερόμενα στοιχεία.**

2. Οι εγγυητικές επιστολές περιλαμβάνουν κατ’ ελάχιστον τα ακόλουθα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

ια) τον αριθμό και τον τίτλο της σχετικής σύμβασης

3. Οι εγγυητικές επιστολές εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

4. Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερους εκδότες της παραπάνω παραγράφου, ανεξαρτήτως του ύψους των.

5. Σε περίπτωση ανάθεσης της σύμβασης σε ένωση (κοινοπραξία) , όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον μέχρι πλήρους εκτέλεσης της σύμβασης.

**Άρθρο 19: Ενστάσεις**

Κατά των πράξεων της αναθέτουσας αρχής χωρεί ένσταση. Η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα.

Η ένσταση υποβάλλεται ενώπιον της Οικονομικής Επιτροπής του Δήμου, η οποία αποφασίζει, ύστερα από γνώμη της Επιτροπής αξιολόγησης ενστάσεων (συγκροτήθηκε με την υπ’ αριθ. 391/2016 - ΑΔΑ: Ω31ΝΩΨΑ-ΛΒ2 Απόφαση της Οικονομικής Επιτροπής), εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο επιστρέφεται με πράξη της Οικονομικής Επιτροπής του Δήμου, αν η ένσταση γίνει δεκτή.

Κατά της διακήρυξης ή λοιπών εγγράφων της σύμβασης του άρθρου 2 της παρούσας, χωρεί ένσταση η οποία υποβάλλεται στην Οικονομική Επιτροπή του Δήμου μέχρι πέντε (5) ημέρες πριν από την καταληκτική ημερομηνία υποβολής προσφορών. Επί της ένστασης αποφασίζει η Οικονομική Επιτροπή του Δήμου, ύστερα από γνώμη της Επιτροπής αξιολόγησης ενστάσεων, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή.

**Άρθρο 20: Γλώσσα διαδικασίας**

1 Τα έγγραφα της σύμβασης συντάσσονται υποχρεωτικά στην ελληνική γλώσσα και προαιρετικά και σε άλλες γλώσσες, συνολικά ή μερικά. Σε περίπτωση ασυμφωνίας μεταξύ των τμημάτων των εγγράφων της σύμβασης που έχουν συνταχθεί σε περισσότερες γλώσσες, επικρατεί η ελληνική έκδοση. Τυχόν ενστάσεις υποβάλλονται στην ελληνική γλώσσα.

2 Οι προσφορές και τα περιλαμβανόμενα σε αυτές στοιχεία, καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α' 188)57.

Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα, και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 36 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

3 Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05-10-61. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 36 του Κώδικα περί Δικηγόρων.

4 Ενημερωτικά και τεχνικά φυλλάδια και άλλα έντυπα-εταιρικά ή μη – με ειδικό τεχνικό περιεχόμενο μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

5 Η προφορική επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα. Ο ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την αναθέτουσα αρχή, με τον ορισμό και την παρουσία διερμηνέων.

**Άρθρο 21: Εφαρμοστέα νομοθεσία**

Για τη δημοπράτηση και την εκτέλεση της σύμβασης εφαρμόζονται οι διατάξεις των παρακάτω νομοθετημάτων:

- του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/Ε και 2014/25/ΕΕ)» (Α’ 147),

- του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/07.06.2010 τεύχος Α')

- του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ 114/8.6.2006 τεύχος Α')

- του Ν.4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» (Α’ 74 ) και ειδικότερα το άρθρο 1 αυτού,

- του ν. 4129/2013 (Α’ 52) «Κύρωση του Κώδικα Νόμων για το Ελεγκτικό Συνέδριο».

- του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…» .

- του ν. 3861/2010 (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις».

- οι σε εκτέλεση των ανωτέρω διατάξεων εκδοθείσες κανονιστικές πράξεις , καθώς και λοιπές διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας καθώς και το σύνολο των διατάξεων του ασφαλιστικού, εργατικού, περιβαλλοντικού και φορολογικού δικαίου και γενικότερα κάθε διάταξη (Νόμος, Π.Δ., Υ.Α.) και ερμηνευτική εγκύκλιος που διέπει την ανάθεση και εκτέλεση του έργου της παρούσας σύμβασης, έστω και αν δεν αναφέρονται ρητά. Νόμοι, ΠΔ και υπουργικές αποφάσεις που εκδίδονται μετά την έναρξη της διαδικασίας σύναψης της σύμβασης σύμφωνα με το άρθρο 120 του Ν.4412/2016, δεν αποτελούν μέρος του εφαρμοστέου θεσμικού πλαισίου της

**Άρθρο 22: Δημοσιότητα - Δαπάνες δημοσίευσης**

Το πλήρες κείμενο της Διακήρυξης δημοσιεύεται στο ΚΗΜΔΗΣ και φέρει κωδικό ΑΔΑΜ.

Προκήρυξη αυτής (περίληψη της Διακήρυξης) τοιχοκολλείται στον πίνακα ανακοινώσεων του Δήμου, αναρτάται στο πρόγραμμα «ΔΙΑΥΓΕΙΑ» και στην ιστοσελίδα του ([www.arta.gr](http://www.arta.gr)) στην επιλογή «Προκηρύξεις».

Η περίληψη της διακήρυξης θα δημοσιευθεί και σε μια τοπική εφημερίδα, βάσει του άρθρου 18 του Ν.4469/2017.

Η δαπάνη των δημοσιεύσεων στον Ελληνικό Τύπο βαρύνει τον ανάδοχο, σύμφωνα με τις διατάξεις άρθρα 1 παρ. 3 & 4 παρ. 3 ν. 3548/2007, σε συνδυασμό με τα άρθρα 377 παρ. 1 περ. 35 & 379 παρ. 12 ν. 4412/2016, και θα κρατηθεί από το πρώτο χρηματικό ένταλμα πληρωμής του.

**Άρθρο 23: Σειρά ισχύος εγγράφων της σύμβασης**

Τα έγγραφα της σύμβασης με βάση τα οποία θα εκτελεσθεί η προμήθεια/υπηρεσία είναι τα αναφερόμενα παρακάτω. Σε περίπτωση ασυμφωνίας των περιεχομένων σε αυτά όρων, η σειρά ισχύος καθορίζεται ως κατωτέρω.

1. Το συμφωνητικό

2. Η παρούσα διακήρυξη

3. Ο ενδεικτικός προϋπολογισμός

4. Η συγγραφή υποχρεώσεων

5. Η τεχνική περιγραφή της εργασίας

**Άρθρο 24: Παροχή διευκρινίσεων για τη διαδικασία σύναψης σύμβασης**

Εφόσον έχουν ζητηθεί εγκαίρως, οι αναθέτουσες αρχές παρέχουν σε όλους τους προσφέροντες που συμμετέχουν στη διαδικασία σύναψης σύμβασης συμπληρωματικές πληροφορίες σχετικά με τις προδιαγραφές και οποιαδήποτε σχετικά δικαιολογητικά, το αργότερο στις …/…/….

**Άρθρο 25: Τεκμήριο από τη συμμετοχή στη διαδικασία σύναψης σύμβασης**

Η υποβολή προσφοράς στον διαγωνισμό αποτελεί τεκμήριο ότι ο διαγωνιζόμενος έχει λάβει πλήρη γνώση αυτής της διακήρυξης και των λοιπών εγγράφων της σύμβασης και γνωρίζει πλήρως τις συνθήκες εκτέλεσης της προμήθειας/υπηρεσίας.

**Άρθρο 26: Χρόνος, τόπος και διάρκεια εκτέλεσης της προμήθειας**

Η εκτέλεση της υπηρεσίας πρέπει να ολοκληρωθεί μέχρι την 31-12-2017. Κατά την διάρκεια της εκτέλεσης της υπηρεσίας θα ισχύουν τα εξής:

|  |  |
| --- | --- |
| Ωράριο Υποστήριξης | Δευτέρα έως Παρασκευή, 08.00-17.00  Εργάσιμες Ημέρες |
| Επιτρεπτός αριθμός τηλεφωνικών κλήσεων στο κέντρο κλήσεων του αναδόχου | Απεριόριστος |
| Χρόνος Ανταπόκρισης | Εντός 5 λεπτών |
| Επίσκεψη τεχνικού στους χώρους του Ο.Τ.Α. | Εντός 90 λεπτών |

**Διαδικασίες**

Διαδικασία Κλήσης Τεχνικής Υποστήριξης

* Εξουσιοδοτημένος υπάλληλος του Δήμου ανακοινώνει το πρόβλημα ή αίτησή του στο Κέντρο Κλήσεων του αναδόχου (Help-Desk).
* Ο/Η Τεχνικός του αναδόχου υποχρεούται να έρθει σε επικοινωνία με τον Δήμο Αρταίων το αργότερο εντός του χρονικού διαστήματος που προβλέπεται από τον Πίνακα Επιπέδου Υπηρεσιών.

**Άρθρο 27 : Διάφορες ρυθμίσεις**

1. Η παροχή υπηρεσιών από μέρους του αναδόχου θα γίνεται με τον όρο ότι στις εφαρμογές λογισμικού επεμβαίνουν μόνο πιστοποιημένοι και εξουσιοδοτημένοι αντιπρόσωποι της κατασκευάστριας εταιρείας ΑLFAWARE, για τα αντίστοιχα προγράμματα.
2. Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από τον Ν. 2472/1997 περί προστασίας του ατόμου από την επεξεργασία δεδομένων προσωπικού χαρακτήρα και στις σχετικές αποφάσεις, οδηγίες και κανονιστικές πράξεις της Αρχής Προστασίας Δεδομένων Προσωπικού Χαρακτήρα.
3. Κάθε συμβαλλόμενο μέρος αναλαμβάνει να μην ανακοινώνει, διαθέτει ή δημοσιοποιεί με οποιονδήποτε τρόπο σε τρίτους, οι οποίοι δεν σχετίζονται με τους σκοπούς των εργασιών συντήρησης και για τους οποίους δεν υπάρχει τέτοια υποχρέωση ή δικαίωμα από το νόμο ή δικαστική απόφαση, πληροφορίες που έχει λάβει και επεξεργάζεται στα πλαίσια της δραστηριότητάς του. Τα παραπάνω επιβιώνουν της λύσης ή της λήξης της παρούσας εργασίας.
4. Ο Δήμος Αρταίων δεν μπορεί να επέμβει, να τροποποιήσει ή να μεταφέρει το σύνολο ή μέρος των εφαρμογών λογισμικού ή άλλων συστημάτων με τα οποία αυτές συνεργάζονται ή στα οποία βασίζονται, χωρίς να προηγηθεί ενημέρωση του αναδόχου, ώστε να προβλεφθούν τυχόν δυσλειτουργίες που πιθανόν να προκύψουν. τη σύμφωνη γνώμη και την συνεργασία του αναδόχου.
5. Σε περίπτωση κατά την οποία ο ανάδοχος θεωρεί ότι ο Δήμος Αρταίων κάνει κακή και εκτός προδιαγραφών χρήση των εφαρμογών , ειδοποιεί εγγράφως και αιτιολογημένα τον Υπεύθυνο Υποστήριξης του Δήμου, και ζητά αλλαγή του τρόπου χρήσης των εφαρμογών.
6. Το υποστηριζόμενο λογισμικό του Δήμου θα πρέπει να είναι πάντα ενημερωμένο, δηλαδή η έκδοσή του πρέπει να είναι η πλέον πρόσφατη.

Ο εντολέας υποχρεούται :

1.Να μην επιτρέπει την παρέμβαση της εφαρμογές σε μη εξουσιοδοτημένους χρήστες

2.Να χρησιμοποιεί της εφαρμογές σε συστήματα ηλεκτρονικών υπολογιστών που πληρούν της ελάχιστες προδιαγραφές που θέτει ο κατασκευαστής.

3.Να χρησιμοποιεί της εφαρμογές σύμφωνα με τα εγχειρίδια χρήσης τους.

4.Να επιτρέπει την πρόσβαση στα προγράμματα σε άτομα που έχουν κατάλληλα εκπαιδευτεί, για να τα λειτουργούν.

5. Να εκτελεί τακτικά την εργασία φύλαξης αρχείων (backup) σύμφωνα με τις οδηγίες της αναδόχου εταιρίας.

6.Να διαθέτει το κατάλληλο λογισμικό για την προφύλαξη των αρχείων των προγραμμάτων από ηλεκτρονικούς ιούς.

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 317/2017**

**Ο ΠΛΕΙΟΨΗΦΩΝ ΣΥΜΒΟΥΛΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΖΕΡΒΑΣ ΚΩΝΣΤΑΝΤΙΝΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*

1. Στοιχεία προσφέροντος οικονομικού φορέα (ιδίως επωνυμία, οδός, αριθμός, Τ.Κ., πόλη, τηλέφωνο, fax και e-mail) και σε περίπτωση ένωσης οικονομικών φορέων τα στοιχεία όλων των μελών αυτής. [↑](#footnote-ref-1)